Isemma-as Sselṭan Mejbada, yerra-as isem n Mejbada am wakken d isem yellan deg tilawt imi aya yella gar tulmisin n tmenna n Muḥya, aḍris yura-t s teqbaylit, azal n 35 n yefyar s 10 n tseddarin, yedda-d deg tesfift tamezwarut Maɣres 1979, s uzuzen n uẓawan yecna-t Ɛli ideflawen.Tasuqilt i as-yexdem ur telli ara awal s wawal, akken yefka-as udem amaynut, isemres tutlayt gar wawalen iqburen (aqecṛuṛ,iṛebbu…), akken isemres ireṭṭalen seg tutlayt taɛrabt(lwazir,mechur…), iḥekkud ɣef yiwen n ugellid ineqqen imdanen deg tsebḥit ma yella deg iḍ yeggan, ur yelli win yeǧǧa almi d yiwen wass yenṭṭeq ɣer lwazir-is yenna-as anemḥu tamurt yiwen ur d-yettɣimi, mi d-yeɣli yiḍ lwazir-ni yeqqim la d-yettmektay yennteq ɣer-s ugellid- nni yenna-as kečč tura dagi ad teqqimeḍ yerra-as-d ma qqleɣ ar yiḍes xas nneɣ-iyi.